OSNOVNA ŠKOLA STJEPANA RADIĆA ČAGLIN

VLADIMIRA NAZORA 3

34350 ČAGLIN

- USTROJBENA JEDINICA PREDŠKOLSKOG ODGOJA PRI OŠ STJEPANA RADIĆA ČAGLIN-

KLASA: 602-02-20-01/166

URBROJ: 2177-21-01-20-01

Čaglin, 10. 9. 2020. godine

Na temelju Odluke o ostvarenju prava i prednosti pri upisu djece rane i predškolske dobi u program predškolskog odgoja i obrazovanja u ustrojbenoj jedinici predškolskog odgoja pri OŠ Stjepana Radića Čaglin, Osnovna škola Stjepana Radića Čaglin raspisuje:

NATJEČAJ ZA UPIS DJECE U 2020./2021. PEDAGOŠKU GODINU

Natječaj za upis djece u ustrojbenoj jedinici predškolskog odgoja pri OŠ Stjepana Radića Čaglin trajat će od dana raspisivanja, zaključno s **22. rujna 2020. godine**.

Prijavom na natječaj roditelji su suglasni da Osnovna škola Stjepana Radića Čaglin kao voditelj zbirke osobnih podataka može prikupljati, obrađivati i koristiti osobne podatke u svrhu postupka provedbe natječaja u skladu sa zakonskim propisima.

Prednost pri upisu sukladno Odluci osnivača ostvaruje dijete koje:

- zajedno s oba roditelja ima prebivalište u Općini Čaglin

- dijete koje zajedno sa samohranim roditeljem ima prebivalište u Općini Čaglin

- dijete kojem je dodijeljen skrbnik ili je smješteno u udomiteljsku obitelj, neovisno o njegovom prebivalištu, ako njegov skrbnik ili udomitelj ima prebivalište u Općini Čaglin

Ukoliko se sva djeca ne mogu upisati, prednost pri upisu u ustrojbenoj jedinici predškolskog odgoja pri OŠ Stjepana Radića Čaglin ostvarit će se prema načinu utvrđenim Zakonom o predškolskom odgoju i obrazovanju primjenom metode bodovanja:

|  |  |
| --- | --- |
| Kriterij | Broj bodova |
| Djeca zaposlenih roditelja | 3 boda za svakog zaposlenog roditelja |
| Djeca u godini prije polaska u osnovnu školu | DIREKTAN UPIS |
| Djeca samohranih roditelja | 3 boda |
| Djeca u udomiteljskim obiteljima | 2 boda |
| Djeca s teškoćama u razvoju  | 2 boda |
| Djeca iz obitelji s troje ili više djece | 1 bod za svako maloljetno dijete u obitelji |
| Djeca roditelja koji primaju doplatak za djecu | 1 bod |
| Djeca roditelja žrtava ili invalida Domovinskog rata | 1 bod |

Djeca čiji se jedan ili oba roditelja obrazuju, odnosno ostvaruju status redovitog studenta ili učenika, izjednačavaju se u svojim pravima na ostvarenje prednosti sa zaposlenim roditeljima.

Radi ostvarenja prednosti pri upisu djeteta roditelji su dužni uz Prijavu za upis djeteta priložiti dokaze o činjenicama bitnim za ostvarenje prednosti pri upisu članka 4. ove Odluke:

1. Za dijete zaposlenih roditelja i redovite studente/učenike – potvrdu poslodavca o zaposlenju roditelja, za roditelje zaposlene u inozemstvu službeni prijevod odgovarajuće potvrde kojom se dokazuje činjenica postojanja ugovora o radu, odnosno činjenica mirovinskog osiguranja temeljenog na radu; za redovne studente/učenike potvrda fakulteta/škole o statusu redovitog studenta ili učenika, ne stariju od dana objave javnog poziva natječaja.
2. Za dijete iz obitelji s troje ili više djece – presliku izvoda iz matične knjige rođenih ostale malodobne djece u obitelji
3. Za dijete s teškoćama u razvoju – presliku mišljenja stručnog povjerenstva osnovanog po propisima iz područja socijalne skrbi ili odgovarajući medicinski i drugi nalaz, mišljenje i rješenje nadležnih tijela, ustanova i vještaka
4. Za dijete samohranog roditelja – presliku smrtnog lista, smrtovnice ili izvadak iz matice umrlih za preminulog roditelja, te drugo uvjerenje nadležnog tijela kojim se dokazuje da roditelj sam skrbi i uzdržava dijete
5. Za dijete u udomiteljskoj obitelji i djecu pod skrbništvom – presliku rješenja nadležnog tijela
6. Za dijete roditelja žrtava i invalida Domovinskog rata – presliku rješenja nadležnog ministarstva o statusu žrtve ili invalida Domovinskog rata

**Uz ispunjeni obrazac Prijavnice za upis djeteta u ustrojbenoj jedinici predškolskog odgoja pri OŠ Stjepana Radića Čaglin, roditelji su dužni priložiti:**

1. **Presliku Izvoda iz matične knjige rođenih**
2. **Kopiju osobne iskaznice svih članova obitelji**
3. **Kopiju knjižice imunizacije**
4. **Potvrda obiteljskog liječnika o zdravstvenom stanju djeteta**

PRIJAVNICU ZA UPIS DJETETA možete preuzeti na web stranici OŠ Stjepana Radića Čaglin i web stranici Općine Čaglin.

Prijava se dostavlja na adresu:

**OSNOVNA ŠKOLA STJEPANA RADIĆA ČAGLIN**

**VLADIMIRA NAZORA 3**

**34350 ČAGLIN**

**- USTROJBENA JEDINICA PREDŠKOLSKOG ODGOJA PRI OŠ STJEPANA RADIĆA ČAGLIN-**

**RAVNATELJICA ŠKOLE**

**SLAĐANA ŠVAJDA**